ddrg/super_eurlex huggingface dataset:
I.

der henviser til, at Kina er en af verdens største bomuldsproducenter, og at den autonome region Xinjiang Uyghur tegner sig for over 20 % af den globale bomuldsproduktion; der henviser til, at Kina er den største producent og eksportør af garn, tekstiler og beklædningsgenstande; der henviser til, at den kinesiske regering planlægger at fordoble produktionskapaciteten i Uyghurregionen frem til 2025,og at beklædningsgenstande og tekstiler udgør et centralt element i denne plan; der henviser til, at der alene fra tre uygur-regioner blev mobiliseret mindst 570 000 personer til bomuldsplukningsoperationer via regeringens ordning for tvungen arbejdskraftuddannelse og -overførsel alene i 2018; der henviser til, at Xinjiangs samlede overførsel af etniske mindretal som arbejdskraft til bomuldsplukning sandsynligvis overstiger dette tal med flere hundrede tusinde, hvilket gør tvangsarbejde til et indbygget og generelt træk ved bomuldsplukning i den autonome region Xinjiang Uyghur; der henviser til, at 84 % af den kinesiske bomuld kommer fra den autonome region Xinjiang Uyghur, hvilket betyder, at garn, tekstiler og beklædningsgenstande fremstillet af kinesisk bomuld har en ekstraordinært høj risiko for at være skæmmet af tvangsarbejde og fængselsarbejde, uanset om de er fremstillet i Kina eller andre steder i verden;
15.

påpeger, at sproglig mangfoldighed er et værdifuldt element i Europas kulturrigdom, som bør beskyttes for at sikre, at regionale sprog eller mindretalssprog kan videregives fra generation til generation; giver udtryk for sin stærke bekymring over regionale sprog eller mindretalssprog, der er udsat for risikoen for at blive udryddet; understreger, at der er behov for at træffe flere foranstaltninger på dette område; opfordrer derfor Kommissionen og medlemsstaterne til at fremme sprogindlæring i hele EU, herunder indlæringen af mindretalssprog; bemærker, at det europæiske borgerinitiativ opfordrer til oprettelse af et europæisk center for sproglig mangfoldighed med henblik på at beskytte den rige mangfoldighed af europæiske sprog;
understreger, at den lovgivende myndigheds to parter er blevet enige om, at forordningen om en generel ordning for konditionalitet til beskyttelse af Unionens budget finder anvendelse fra den 1. januar 2021 og skal anvendes på alle forpligtelser og betalinger; minder om, at anvendeligheden af denne forordning ikke kan gøres til genstand for vedtagelse af retningslinjer, da den aftalte tekst er tilstrækkeligt klar, og der ikke er fastsat bestemmelse om nogen gennemførelsesinstrumenter; forventer, at Kommissionen som traktaternes vogter sikrer, at forordningen finder fuld anvendelse fra den dato, der er aftalt af den lovgivende myndigheds to parter, og minder om, at det kun er EU-Domstolen, der har mulighed for at annullere forordningen eller dele heraf; bekræfter, at Parlamentet, hvis en medlemsstat anmoder om annullering af forordningen eller dele heraf, vil forsvare dens gyldighed ved Domstolen, og forventer, at Kommissionen går ind i sagen til støtte for Parlamentets holdning; fremhæver, at Parlamentet i et sådant tilfælde vil anmode Domstolen om at benytte en fremskyndet procedure; minder om artikel 265 i TEUF og erklærer sig rede til at gøre brug af den;
13.

støtter kraftigt det iranske folks ambitioner om at leve i et frit, stabilt, inkluderende og demokratisk land, der respekterer de nationale og internationale forpligtelser vedrørende menneskerettigheder og grundlæggende frihedsrettigheder; opfordrer de iranske myndigheder til at sikre uafhængige og upartiske efterforskninger af alle de dødsfald, der fandt sted under disse protester, af alle dem, der mistænkes for at bære det strafferetlige ansvar for drab på demonstranter, og af alle tilfælde af ofre, der udsættes for tvungne forsvindinger og udenretslige henrettelser; opfordrer endvidere de iranske myndigheder til at opgrave og sende de menneskelige rester af ofrene tilbage til deres familier, til at identificere og retsforfølge gerningsmændene og til at stille effektive retsmidler til rådighed for ofrene;
10.

beklager de egyptiske myndigheders forsøg på at vildlede og hindre fremskridt i efterforskningen af kidnapningen, torturen og mordet i 2016 på Giulio Regeni, en italiensk forsker; beklager de egyptiske myndigheders vedholdende afvisning af at forsyne de italienske myndigheder med alle de dokumenter og oplysninger, der er nødvendige for at muliggøre en hurtig, gennemsigtig og upartisk undersøgelse af mordet på Regeni i overensstemmelse med Egyptens internationale forpligtelser; opfordrer EU og medlemsstaterne til indtrængende at opfordre de egyptiske myndigheder til at samarbejde fuldt ud med de italienske retslige myndigheder og sætte en stopper for deres afvisning af — som det kræves i henhold til italiensk lovgivning — at sende opholdsadresser for de fire mistænkte, som de italienske anklagere i Rom har angivet, efter at efterforskningen er afsluttet, for at der formelt kan rejses tiltale imod dem under en retfærdig rettergang i Italien; advarer de egyptiske myndigheder mod gengældelse mod vidnerne eller den egyptiske kommission for rettigheder og frihedsrettigheder (ECRF) og dens advokater;
22.

mener, at anvendelsesområdet for fremtidig lovgivning bør omfatte alle store børsnoterede og ikke-børsnoterede virksomheder, der er etableret på EU's område, som defineret i artikel 3, stk. 4, i regnskabsdirektivet; understreger, at denne lovgivning for at sikre lige vilkår også bør gælde for ikke-EU-virksomheder, der opererer i EU-området; opfordrer Kommissionen til at identificere erhvervsvirksomhed i højrisikosektorer med en betydelig indvirkning på bæredygtigheden, der kan berettige til, at små og mellemstore virksomheder (SMV'er) bliver omfattet af lovgivningen; mener endvidere, at bæredygtighedsstrategierne efter den konsekvensanalyse, som Kommissionen er i færd med at gennemføre, bør omfatte målbare, specifikke, tidsbundne og videnskabeligt baserede mål samt overgangsplaner, der er i overensstemmelse med EU's internationale forpligtelser vedrørende miljø og klimaændringer, navnlig Parisaftalen, konventionen om den biologiske mangfoldighed og internationale aftaler om bekæmpelse af skovrydning; mener, at strategierne også kunne omfatte en intern politik om en rimelig løn baseret på en anstændig løn pr. land, en politik for ligestilling mellem kønnene og en politik, der sikrer, at arbejdstagernes rettigheder integreres bedre i forretningsaktiviteter; understreger, at indholdet af disse interne politikker bør fastlægges af virksomhederne selv under behørig hensyntagen til og i samråd med deres ansatte; mener, at disse politikker bør tage hensyn til sektorspecifikke og/eller geografiske forhold og rettigheder for personer, der tilhører særligt sårbare grupper eller samfund; mener, at en sammenkædning af den variable del af aflønningen af ledende bestyrelsesmedlemmer med opnåelsen af de målbare mål, der er fastsat i strategien, vil bidrage til at afstemme bestyrelsesmedlemmernes interesser med deres selskabers langsigtede interesser; opfordrer Kommissionen til yderligere at fremme sådanne aflønningsordninger for toplederstillinger;
57.

anerkender, at tilpasning har en pris; bemærker imidlertid, at prisen for ikke at handle forventes at være langt højere; insisterer på vigtigheden af at foretage investeringer i tilpasning, eftersom forebyggende foranstaltninger ud over at redde liv og beskytte miljøet også kan være mere omkostningseffektive; fremhæver forebyggelsesprincippet og opfordrer Kommissionen til at udvikle fremgangsmåder til at sikre, at omkostninger, som opstår på grund af manglende tilpasningsforanstaltninger, ikke sendes videre til befolkningen, og til at håndhæve princippet om, at forureneren betaler, og således at forureneren bliver ansvarlig for at gennemføre tilpasningsforanstaltninger; opfordrer EU og medlemsstaterne til at sikre, at offentlige investeringer er klimasikrede og samtidig tilskynder til grønne, bæredygtige private investeringer som katalysatorer for systemiske forandringer; mener, at princippet om ikke at gøre skade bør fremgå udtrykkeligt af den kommende tilpasningsstrategi, navnlig for at forhindre negative virkninger på biodiversiteten og uhensigtsmæssig tilpasning;
35.

er af den opfattelse, at reglerne for overgivelse af ansvar under Dublin III-forordningen i nogle tilfælde underminerer effektiviteten af asylproceduren og gennemførelsen af overførelser, fordi det øger risikoen for, at asylansøgerne forsvinder; beklager dybt, at medlemsstaterne ofte påberåber sig falske årsager til at nægte overførsler; mener, at disse faktorer bl.a. har bidraget til stigningen i antallet af sekundære bevægelser ved at tilskynde asylansøgere til at forblive uden for systemet; opfordrer Kommissionen til at revidere reglerne for at forbedre gennemførelsen af overførsler og afskaffe overførslen af ansvar i tilfælde, hvor en asylansøger forsvinder, for at fremme tilliden mellem medlemsstaterne, overvåge situationen og om nødvendigt pålægge medlemsstater, der afviser overførsler, sanktioner;
29.

anser det for at være af afgørende betydning, at borgerne har mulighed for at blive involveret direkte i fremsættelsen af lovforslag; understreger, at det europæiske borgerinitiativ er et grundlæggende instrument for aktivt medborgerskab og offentlig deltagelse; glæder sig over vedtagelsen den 17. april 2019 af de nye regler for det europæiske borgerinitiativ, som samler en række strukturelle og tekniske forbedringer for at gøre dette instrument mere brugervenligt og tilgængeligt samt at gøre det lettere for EU-borgerne i højere grad at deltage i Unionens lovgivningsproces; noterer sig det betydelige antal nye borgerinitiativer, som Kommissionen registrerede i 2019, og som viser, at borgerne udnytter muligheden for at anvende deltagelsesinstrumenter for at få indflydelse på udformningen af politikker og lovgivningsprocessen; opfordrer til flere oplysningskampagner om det europæiske borgerinitiativs rolle med henblik på at fremme europæiske borgeres brug af denne ressource; beklager, at flertallet af de vellykkede europæiske borgerinitiativer indtil videre ikke er mundet ud i et forslag til lovgivning fra Kommissionen; tilskynder Kommissionen til at anskue de europæiske borgerinitiativer så åbent og lydhørt som muligt for at gøre dette instrument til en virkelig succes for det europæiske deltagelsesdemokrati i borgernes øjne; opfordrer derfor Kommissionen til at tage initiativ til et lovgivningsforslag på grundlag af ethvert vellykket europæisk borgerinitiativ, som blev støttet af Europa-Parlamentet;
A.

der henviser til, at medlemsstaterne i henhold til artikel 4, stk. 3, i TEU, samt artikel 288, stk. 3, og artikel 291, stk. 1, i traktaten om Den Europæiske Unions funktionsmåde (TEUF) har det primære ansvar for at gennemføre, anvende og implementere EU's lovgivning korrekt og inden for fristerne samt for at afsætte tilstrækkelige midler til at sikre en effektiv retsbeskyttelse på de områder, der er omfattet af EU-retten; der henviser til, at EU-lovgivningen kun er effektiv, for så vidt som den for det første omsættes rettidigt, fuldstændigt og nøjagtigt og for det andet anvendes korrekt af medlemsstaterne i den nationale lovgivning, hvilket er nødvendigt for at sikre, at alle europæiske borgere drager fordel af EU-politikkerne, og for at sikre lige vilkår for virksomhederne på det indre marked; der henviser til, at EU-lovgivningen bør respektere principperne om loyalt samarbejde, kompetencetildeling, nærhed og proportionalitet;
17.

støtter Kommissionens tilsagn om at bekæmpe kønsbaseret vold, støtte og beskytte ofrene for disse lovovertrædelser og påse, at de ansvarlige stilles til ansvar for deres lovovertrædelser; støtter Kommissionens plan om fortsat at presse på for at opnå en ratificering i hele EU af Istanbulkonventionen; understreger i denne forbindelse behovet for specifikke foranstaltninger til at håndtere de eksisterende forskelle i love, politikker og tjenesteydelser medlemsstaterne imellem samt stigningen i vold i hjemmet og kønsbaseret vold under covid-19-pandemien; henleder imidlertid opmærksomheden på, at adskillige forsøg på at overbevise tøvende medlemsstater allerede er slået fejl, og at Ungarns regering for nylig har besluttet slet ikke at ratificere konventionen; glæder sig derfor meget over, at Kommissionen agter at foreslå foranstaltninger i 2021 for at opfylde målene i Istanbulkonventionen, hvis EU's tiltrædelse forbliver blokeret; opfordrer til, at der træffes forberedende foranstaltninger nu med henblik på at iværksætte yderligere juridisk bindende foranstaltninger og et EU-rammedirektiv til forebyggelse og bekæmpelse af alle former for kønsbaseret vold, bl.a. kvindelig kønslemlæstelse, tvangsabort, -sterilisering og -ægteskaber, og opfordrer til, at direktivet omfatter seksuel udnyttelse, menneskehandel, cybervold, offentliggørelse af hævnporno og hadefuld tale på internettet mod kvinder med en stærk intersektionel tilgang; glæder sig over tiltaget til at udvide kriminalitetsområder til at omfatte specifikke former for kønsbaseret vold i overensstemmelse med artikel 83, stk. 1, i TEUF; minder om, at disse nye lovgivningsmæssige foranstaltninger bør være et supplement til ratificeringen af Istanbulkonventionen;
11.

er stærkt bekymret over situationen med hensyn til mediefrihed i Tyrkiet; opfordrer de tyrkiske myndigheder til straks at reagere og handle på alle indberetninger vedrørende Tyrkiet på Europarådets platform og til at fremme beskyttelsen af journalistik og journalisters sikkerhed; opfordrer de tyrkiske myndigheder til at sikre retfærdig adgang til domstolsprøvelse og til at sætte en stopper for politisk motiverede retssager mod journalister og mediefolk, f.eks. den nylige sag mod journalisten Melis Alphan, der er anklaget for udbredelse af terrorpropaganda og står til en fængselsstraf på op til syv år og seks måneder; er dybt bekymret over, at de tyrkiske myndigheder overvåger sociale medieplatforme, og fordømmer deres lukning af konti på sociale medier; betragter dette som en yderligere indskrænkning af ytringsfriheden og et middel til at undertrykke civilsamfundet;
64.

påpeger, at EU har samarbejdet med Kina inden for rammerne af EU-Kina-konnektivitetsplatformen med begrænsede resultater; anser »ét bælte, én vej«-initiativet (»One Belt, One Road«) for at stå i centrum af Kinas selvhævdende udenrigspolitik; er villig til at overveje et partnerskab med »ét bælte, én vej«-initiativet i konkrete tilfælde, hvor dette ikke er i modstrid med centrale EU-principper, hvor initiativet opfylder internationale standarder, og hvor de pågældende projekter bliver kontrolleret af Kommissionen for at sikre, at de overholder EU's normer og standarder såsom sociale, miljømæssige og skattemæssige standarder samt bæredygtighed, gennemsigtighed, inklusion, retsstatsprincippet, respekt for menneskerettighederne og gensidighed for ikke at øge det internationale pres i retning af autoritære metoder over for tredjelande og for at sikre det fælles markeds integritet og EU's politiske samhørighed; mener i denne forbindelse, at der bør fokuseres på at forbedre den eurasiske infrastruktur, navnlig multimodal og bæredygtig transport;
7.

mener i denne forbindelse, at Huset for Europæisk Historie skal modtage tilstrækkelig finansiering, så det kan blive et knudepunkt for viden og samarbejde for unge forskere, lærere og studerende fra hele EU og også kan tjene som et instrument til fremme af den europæiske kulturarv; mener, at det er nødvendigt at udvikle yderligere muligheder for at fremme adgangen til Huset for Europæisk Historie gennem bl.a. digitale rundvisninger, således at det fuldt ud kan udfylde sin rolle som en adgangsbillet for alle dele af offentligheden til at lære om vores fælles europæiske erfaringer og forskellige fortolkninger heraf; tilskynder i denne forbindelse til gradvis etablering — afhængigt af finansielle kapaciteter — af et paneuropæisk netværk af centre inden for rammerne af Huset for Europæisk Historie;
42.

understreger, at lufttransport og dens relaterede infrastruktur såsom lufthavne er af afgørende betydning for at forbinde EU globalt og internt, herunder dets landdistrikter, tyndt befolkede områder, fjerntliggende områder, øer samt regioner i den yderste periferi, og for at sikre multimodalitet, f.eks. gennem interoperabilitet inden for især jernbanetransport, såvel som for at skabe synergier mellem de relaterede EU-agenturer; betragter TEN-T som et vigtigt redskab til at fremskynde udbredelsen af alternative brændstoffer i sektoren samt den hermed forbundne infrastruktur for opladning og tankning ved at tilvejebringe den nødvendige kapacitet i lufthavnene i hovednettet og det samlede net; mener, at den videre udvikling af initiativet vedrørende det fælles europæiske luftrum II+ er presserende og afgørende for at skabe en mere effektiv og bæredygtig infrastrukturkonnektivitet; minder om, at covid-19-krisen har vist, hvilken værdi lufttransport har for økonomien og for konnektiviteten mellem passagerer og varer, og som følge heraf behovet for at sikre lufttransportens modstandsdygtighed over for nye risici og kriser;
20.

gentager sin stærke støtte til både programmet for retlige anliggender og programmet for borgere, lighed, rettigheder og værdier (CERV); glæder sig over oprettelsen af det nye afsnit om Unionens værdier inden for CERV og understreger, at det bør fokusere på at beskytte, fremme og øge bevidstheden om rettigheder ved at yde finansiel støtte til civilsamfundsorganisationer, der er aktive på lokalt, regionalt og tværnationalt plan; minder om Parlamentets holdning til at sikre tilstrækkelig finansiering af disse programmer; glæder sig over den yderligere bevilling til flagskibsprogrammerne som aftalt i de endelige forhandlinger om FFR for 2021-2027 mellem Parlamentet og Rådet, som CERV-programmet vil drage fordel af; glæder sig over den foreløbige aftale om EU's budget for 2021, som afsætter yderligere 6,6 mio. EUR til CERV-programmet; understreger behovet for tilstrækkelige midler fra disse bevillinger til foranstaltninger, der har til formål at forebygge og bekæmpe kønsbaseret vold under Daphneinitiativets specifikke mål, og glæder sig over den øremærkning, der er vedtaget til dette formål; understreger behovet for, at EU er mere ambitiøst med hensyn til at forsvare vores værdier og yde tilstrækkelige midler til disse aktiviteter; efterlyser endvidere en hurtig gennemførelse af klare kønsspecifikke foranstaltninger, gennem øremærkning af midler, til at imødekomme kvinders specifikke behov efter krisen, navnlig inden for beskæftigelse, kønsrelateret vold og SRSR, herunder i andre programmer og instrumenter inden for NextGenerationEU og FFR for perioden 2021-2027 i overensstemmelse med den tostrengede tilgang i EU-strategien for ligestilling mellem kønnene; opfordrer medlemsstaterne og Kommissionen til at tage højde herfor, når de forelægger nationale covid-19-beredskabsplaner, under behørig hensyntagen til eksisterende foranstaltninger og finansiering og med ligestilling mellem kønnene i centrum for den økonomiske genopretning; opfordrer medlemsstaterne og Kommissionen til at anvende integration af kønsaspektet og kønsbudgettering i genopretningsforanstaltningerne;
N.

der henviser til, at ICC's anklagemyndighed den 14. december 2020 forud for sin foreløbige rapport efter en detaljeret evaluering og analyse af de foreliggende oplysninger meddelte, at der er rimelig grund til at antage, at civile myndigheder, medlemmer af de væbnede styrker og enkeltpersoner, der støtter regeringen i Venezuela, er ansvarlige for »fængsling, tortur, voldtægt og/eller andre former for seksuel vold og forfølgelse af en gruppe eller et samfund af politiske grunde og kan have begået meget alvorlige forbrydelser mod menneskeheden«; der henviser til, at der vil blive truffet en endelig afgørelse i sagen i første halvdel af 2021; der henviser til, at FN's uafhængige internationale undersøgelsesmission om Venezuela den 16. september 2020 rapporterede, at regeringen og regimets sikkerhedsstyrker med præsident Maduros og flere af hans ministres vidende havde begået forbrydelser mod menneskeheden, herunder henrettelser og tortur, og fastslog, at den venezuelanske stat skal drage de ansvarlige for udenretslige henrettelser, tvungne forsvindinger, vilkårlige tilbageholdelser og tortur til regnskab og forhindre, at der finder yderligere sådanne handlinger sted;
9.

opfordrer Rådet til at tage aktivt stilling til dette spørgsmål på dets næste samlinger og til i væsentlig grad at styrke EU's restriktive foranstaltninger over for Rusland, herunder ved at iværksætte sanktioner mod de enkeltpersoner og juridiske enheder, der er involveret i afgørelsen om at arrestere og fængsle Aleksej Navalnyj; mener desuden, at EU bør indføre yderligere målrettede restriktive foranstaltninger i henhold til den globale EU-ordning for menneskerettighedssanktioner over for alle personer, der har været involveret i eller ansvarlige for angrebene på Aleksej Navalnyj;
11.

forventer, at den ugandiske regering øjeblikkeligt ophører med at anvende covid-19-pandemien som et påskud for at indføre love og politikker, der krænker folkeretten, og for at rulle menneskerettighedsgarantierne tilbage, herunder uretmæssigt at begrænse retten til frit at deltage i fredelige forsamlinger og ytringsfriheden, primært for at ramme LGTBTQ+-personer; opfordrer indtrængende de ugandiske myndigheder til at respektere ugandernes rettigheder og værdighed og til strengt at begrænse udøvelsen af nødretsbeføjelser til beskyttelse af folkesundheden;
H.

der henviser til, at Paul Rusesabagina den 27. august 2020 blev tvangsforflyttet fra Dubai til Kigali under uklare omstændigheder og først dukkede op igen den 31. august 2020 i hovedkvarteret for Rwandas undersøgelsesbureau (RIB); der henviser til, at den rwandiske domstol rapporterede, at Paul Rusesabagina blev arresteret i Kigalis internationale lufthavn, hvilket er i modstrid med en tidligere politirapport, hvoraf det fremgik, at han blev arresteret gennem »internationalt samarbejde«; der henviser til, at myndighederne i De Forenede Arabiske Emirater nægter enhver medvirken til hans overførsel og efterfølgende anholdelse; der henviser til, at lovlig tilbageholdelse og overførsel af en mistænkt fra et land til et andet for at blive stillet over for en straffesag bør gennemføres ved hjælp af en udleveringsprocedure, der overvåges af en uafhængig domstol;
—

der henviser til de relevante erklæringer af FN's eksperter om Yemen, navnlig erklæringerne af 3. december 2020 med titlen »UN Group of Eminent International and Regional Experts Briefs the UN Security Council Urging an end to impunity, an expansion of sanctions, and the referral by the UN Security Council of the situation in Yemen to the International Criminal Court«, af 12. november 2020 med titlen »UN experts: technical team must be allowed to avert oil spill disaster threatening Yemen«, af 15. oktober 2020 med titlen »UAE: UN experts say forced return of ex-Guantanamo detainees to Yemen is illegal, risks lives«, og af 23. april 2020 med titlen »UN experts appeal for immediate and unconditional release of the Baha’is in Yemen«,
16.

minder om, at Myanmar skal opfylde sine forpligtelser og tilsagn med hensyn til demokratiske principper og menneskerettigheder, som er en væsentlig del af EBA-ordningen; opfordrer indtrængende Kommissionen til at iværksætte en undersøgelse i henhold til artikel 19, stk. 1, litra a), i GSP-forordningen med henblik på at suspendere de handelspræferencer, som Myanmar, navnlig virksomheder tilhørende medlemmer af militæret, nyder godt af inden for specifikke sektorer, og til at holde Parlamentet behørigt underrettet; opfordrer indtrængende EU og dets medlemsstater til at øge presset på Tatmadaw og træffe alle foranstaltninger, der står til deres rådighed, for at sikre, at de valgte myndigheder igen får magten; opfordrer Kommissionen til, uden at udelukke eventuelle foranstaltninger, herunder udarbejdelse af sanktioner mod dem, der er ansvarlige for kuppet, at forberede gradvise straffeforanstaltninger for at reagere hensigtsmæssigt på de eksisterende krænkelser og eventuelle yderligere krænkelser, samtidig med at der tages hensyn til de positive virkninger af de handelspræferencer, der tidligere er indrømmet, for civilsamfundet og den civile økonomi;